Projektas

LIETUVOS RESPUBLIKOS VIDAUS REIKALŲ MINISTRAS

**ĮSAKYMAS**

# DĖL LIETUVOS RESPUBLIKOS VIDAUS REIKALŲ MINISTRO 2014 M. GRUODŽIO 22 D. ĮSAKYMO NR. 1V-893 „DĖL IŠ EUROPOS SĄJUNGOS STRUKTŪRINIŲ FONDŲ LĖŠŲ BENDRAI FINANSUOJAMŲ REGIONŲ PROJEKTŲ ATRANKOS TVARKOS APRAŠO PATVIRTINIMO“ PAKEITIMO

2018 m. d. Nr.

Vilnius

P a k e i č i u Lietuvos Respublikos vidaus reikalų ministro 2014 m. gruodžio 22 d. įsakymą Nr. 1V-893 „Dėl iš Europos Sąjungos struktūrinių fondų lėšų bendrai finansuojamų regionų projektų atrankos tvarkos aprašo patvirtinimo“:

1. Pakeičiu preambulę ir ją išdėstau taip:

„Vadovaudamasis Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų programą“, 7.2 papunkčiu:“.

2. Pakeičiu nurodytu įsakymu patvirtintą Iš Europos Sąjungos struktūrinių fondų lėšų bendrai finansuojamų regionų projektų atrankos tvarkos aprašą ir jį išdėstau nauja redakcija (pridedama).

Vidaus reikalų ministras

Patvirtinta

Lietuvos Respublikos vidaus reikalų ministro
2014 m. gruodžio 22 d. įsakymu Nr.1V-893

(Lietuvos Respublikos vidaus reikalų ministro

2018 m. d. įsakymo Nr. redakcija)

**IŠ EUROPOS SĄJUNGOS STRUKTŪRINIŲ FONDŲ LĖŠŲ BENDRAI FINANSUOJAMŲ REGIONŲ PROJEKTŲ ATRANKOS TVARKOS APRAŠAS**

**I SKYRIUS**

**BENDROSIOS NUOSTATOS**

1. Iš Europos Sąjungos struktūrinių fondų lėšų bendrai finansuojamų regionų projektų atrankos tvarkos apraše (toliau – Aprašas) reglamentuojama iš Europos Sąjungos struktūrinių fondų lėšų bendrai finansuojamų regionų projektų (toliau – regionų projektai) atranka, siūlomų finansuoti regionų projektų sąrašų sudarymas, tvirtinimas ir keitimas.

2. Apraše vartojamos sąvokos:

2.1. **Europos Sąjungos struktūrinių fondų lėšų regionui limitas** (toliau – ES fondų lėšų limitas) – 2014–2020 m. Europos Sąjungos fondų investicijų veiksmų programos (toliau – veiksmų programa) prioriteto konkrečios įgyvendinimo priemonės projektų finansavimo sąlygų apraše (toliau – projektų finansavimo sąlygų aprašas) nustatytaEuropos Sąjungos(toliau – ES) fondų lėšų dalis, skirta regiono projektams įgyvendinti 2014–2020 metų finansavimo laikotarpiu.

2.2. **Regiono projektų sąrašas** – pagal Apraše nustatytus reikalavimus ir finansų ministro įsakymu patvirtintą formą sudarytas ir regiono plėtros tarybos kiekvienai veiksmų programos prioriteto įgyvendinimo priemonei, pagal kurią planuojami regionų projektai (toliau – priemonė), patvirtintas regiono projektų, siūlomų bendrai finansuoti iš ES struktūrinių fondų lėšų, sąrašas.

2.3. Kitos Apraše vartojamos sąvokos suprantamos taip, kaip jos apibrėžtos 2013 m. gruodžio 17 d. Europos Parlamento ir Tarybos reglamente (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL 2013 L 347, p. 320) (toliau – reglamentas (ES) Nr. 1303/2013); 2013 m. gruodžio 17 d. Europos Parlamento ir Tarybos reglamente (ES) Nr. 1301/2013 dėl Europos regioninės plėtros fondo ir dėl konkrečių su investicijų į ekonomikos augimą ir darbo vietų kūrimą tikslu susijusių nuostatų, kuriuo panaikinamas reglamentas (EB) Nr. 1080/2006 (OL L 347, p. 470)‚ Lietuvos Respublikos regioninės plėtros įstatyme, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“, 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“; Projektų administravimo ir finansavimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų administravimo ir finansavimo taisyklės), Integruotų teritorijų vystymo programų rengimo ir įgyvendinimo gairėse, patvirtintose Lietuvos Respublikos vidaus reikalų ministro 2014 m. liepos 11 d. įsakymu Nr. 1V-480 „Dėl Integruotų teritorijų vystymo programų rengimo ir įgyvendinimo gairių patvirtinimo“.

3. Tais atvejais, kai Apraše nustatyti veiksmai turi būti atliekami naudojant 2014–2020 metų ES struktūrinių fondų posistemį (toliau – SFMIS2014), bet SFMIS2014 funkcinės galimybės nepakankamos ar laikinai neužtikrinamos, atitinkami veiksmai atliekami teikiant ar kaupiant reikalingą informaciją raštu.

**II SKYRIUS**

**PROJEKTINIŲ PASIŪLYMŲ DĖL REGIONŲ PROJEKTO ĮGYVENDINIMO PATEIKIMO, VERTINIMO TVARKA IR REGIONO PROJEKTŲ SĄRAŠO SUDARYMAS**

4. Kvietimus teikti projektinius pasiūlymus dėl regiono projektų įgyvendinimo (toliau – projektinis pasiūlymas) kiekvienai priemonei (toliau – kvietimas teikti projektinius pasiūlymus) skelbia Regioninės plėtros departamento prie Vidaus reikalų ministerijos atitinkamos apskrities skyrius (toliau – Regioninės plėtros departamento atitinkamos apskrities skyrius). Kvietimas teikti projektinius pasiūlymus skelbiamas raštu informuojant savivaldybių vykdomąsias institucijas (toliau – savivaldybių institucijos) ne vėliau kaip per 10 dienų nuo tos dienos, kai per SFMIS2014 Regioninės plėtros departamento atitinkamos apskrities skyrius informuojamas apie atitinkamai priemonei patvirtintą projektų finansavimo sąlygų aprašą. Jei projektų finansavimo sąlygų apraše nustatyti projektinių pasiūlymų pateikimo tarpiniai etapai bei nustatyti ES fondų lėšų limitai atskiriems regionams, kvietime teikti projektinius pasiūlymus turi būti nurodyti šie etapai ir limitai. Savivaldybių institucijos, gavusios informaciją apie Regioninės plėtros departamento atitinkamos apskrities skyriaus paskelbtą kvietimą teikti projektinius pasiūlymus, raštu ir paskelbdamos informaciją savivaldybės interneto svetainėje informuoja apie tai galimus pareiškėjus.

5. Savivaldybių institucijos, atsižvelgdamos į poreikius ir galimybes pagal ES fondų lėšų regionui limitus, regionų plėtros planus, savivaldybių strateginio planavimo dokumentus, projektų finansavimo sąlygų aprašus ir integruotas teritorijų vystymo programas (jei reikalavimas, kad projektas atitiktų integruotos teritorijos vystymo programos veiksmų plano nuostatas, nustatytas projektų finansavimo sąlygų apraše) gauti finansavimą iš ES struktūrinių fondų ir Lietuvos Respublikos valstybės biudžeto lėšų, kvietime teikti projektinius pasiūlymus nustatyta tvarka teikia regiono plėtros tarybai projektinius pasiūlymus pagal Aprašo 1 priede nustatytą formą. Savivaldybės institucija pateikia vieną projektinio pasiūlymo originalą ir jo priedus bei skenuotą projektinį pasiūlymą ir elektronines jo priedų versijas. Jei projektinis pasiūlymas pateikiamas pasirašytas kvalifikuotu elektroniniu parašu, skenuotos kopijos neteikiamos. Projektiniai pasiūlymai teikiami iki kvietime teikti projektinius pasiūlymus nurodyto termino, kuris nustatomas atsižvelgiant į atitinkamame projektų finansavimo sąlygų apraše nustatytą terminą (jei toks nustatomas), bet ne vėliau kaip iki 2018 m. spalio 31 d. (netaikoma esant Aprašo IV skyriuje, Projektų administravimo ir finansavimo taisyklių 1221 punkte ir 20 skirsnyje nurodytiems atvejams).

6. Projektinis pasiūlymas regiono plėtros tarybai gali būti pateikiamas, kai yra parengti visi projektinio pasiūlymo priedai, nurodyti projektų finansavimo sąlygų apraše.

7. Regioninės plėtros departamento atitinkamos apskrities skyrius, gavęs regiono plėtros tarybai pateiktą projektinį pasiūlymą, per 20 dienų nuo šio projektinio pasiūlymo gavimo dienos įvertina:

7.1. ar projekto tikslai ir uždaviniai atitinka bent vieną veiksmų programos prioriteto konkretų uždavinį, nurodytą projektų finansavimo sąlygų aprašo priede „Projekto tinkamumo finansuoti vertinimo lentelė“, ir siekiamą rezultatą;

7.2. ar projektas atitinka regiono plėtros plano nuostatas, t. y., ar projektiniame pasiūlyme nurodytas projekto pareiškėjas, projekto veiklos atitinka regiono plėtros plano priemonių plano atitinkamos priemonės konkretaus projekto atitinkamą informaciją, projektu siektinos stebėsenos rodiklių reikšmės yra ne mažesnės nei nurodytos regiono plėtros plane, ES fondų lėšų dydis neviršija regiono plėtros plane nurodyto konkretaus projekto ES fondų lėšų dydžio, o planuojamas projekto paraiškos pateikimo terminas yra ne vėlesnis, nei nurodyta regiono plėtros plane;

7.3. ar projektas atitinka integruotos teritorijos vystymo programos veiksmų plano nuostatas (jei toks reikalavimas nustatytas projektų finansavimo sąlygų apraše), t. y., ar projektiniame pasiūlyme nurodytas projekto pareiškėjas, projekto veiklos atitinka integruotos teritorijos vystymo programos veiksmų plano konkretaus veiksmo aprašyme pateiktą informaciją, o ES fondų lėšų dydis neviršija konkrečiam veiksmui nurodyto ES fondų lėšų dydžio;

7.4. ar projektas atitinka projektų finansavimo sąlygų apraše nurodyto (-ų) strateginio planavimo dokumento (-ų) nuostatas;

7.5. ar projektas atitinka Veiksmų programos stebėsenos komiteto patvirtintus specialiuosius projektų atrankos kriterijus, nurodytus projektų finansavimo sąlygų apraše;

7.6. ar projekto parengtumas atitinka projektų finansavimo sąlygų apraše nustatytus reikalavimus ir (ar) gali tenkinti nustatytus reikalavimus suėjus paraiškos dėl projekto finansavimo (toliau – paraiška) pateikimo terminui;

7.7. ar projekto įgyvendinimo alternatyvos pasirinkimas pagrįstas sąnaudų ir naudos analizės rezultatais (jei taikoma); atitiktis vertinama vadovaujantis Investicijų projektų, kuriems siekiama gauti finansavimą iš Europos Sąjungos struktūrinės paramos ir (ar) valstybės biudžeto lėšų, rengimo metodika (toliau – Investicijų projektų rengimo metodika),Optimalios projekto įgyvendinimo alternatyvos pasirinkimo kokybės vertinimo metodika (toliau – Optimalios alternatyvos pasirinkimo vertinimo metodika), kurios skelbiamos ES struktūrinių fondų svetainėje www.esinvesticijos.lt (toliau – interneto svetainė www.esinvesticijos.lt), ir projektų finansavimo sąlygų aprašu; šio aspekto vertinimui pildomas Investicijų projektų rengimo metodikos 9 priedas;

7.8. ar projekto įgyvendinimo alternatyvos pasirinkimas pagrįstas sąnaudų efektyvumo rodikliu (jei taikoma); atitiktis vertinama vadovaujantis Investicijų projektų rengimo metodika, Optimalios alternatyvos pasirinkimo vertinimo metodika ir projektų finansavimo sąlygų aprašu; šio aspekto vertinimui pildomas Investicijų projektų rengimo metodikos 9 priedas;

7.9. ar projekto veiklos atitinka projektų finansavimo sąlygų apraše numatytas remiamas veiklas;

7.10. ar projektas atitinka veiklų kompleksiškumo reikalavimą (jei nustatyta projektų finansavimo sąlygų apraše);

7.11. ar projekte nėra nustatyta dvigubo tos pačios veiklos tų pačių išlaidų finansavimo rizika;

7.12. ar pateikti visi projektinio pasiūlymo priedai, nurodyti projektų finansavimo sąlygų apraše.

8. Projektinio pasiūlymo vertinimas pratęsiamas šiais atvejais:

8.1. jeigu vertinant projektinį pasiūlymą yra vertinama jo atitiktis pagal Aprašo 7.7 arba 7.8 papunktį, projektinio pasiūlymo įvertinimo terminas pratęsiamas 10 dienų, o tuo atveju, jeigu, vertinant projekto atitiktį pagal Aprašo 7.7 arba 7.8 papunktį, nustatoma, kad turi būti patikslintas investicijų projektas, projektinio pasiūlymo įvertinimo terminas pratęsiamas dar 14 dienų; terminas, per kurį tikslinamas investicijų projektas, į vertinimo terminą neįskaičiuojamas;

8.2. jeigu vertinant projektinį pasiūlymą nėra vertinama jo atitiktis pagal Aprašo 7.7 arba 7.8 papunktį ir vertinimo metu nustatoma, kad vertinimui pateikta ne visa reikiama informacija arba dėl projektiniame pasiūlyme pateiktos neišsamios ar netikslios informacijos negalima tinkamai įvertinti projektinio pasiūlymo pagal Aprašo 7 punktą ir projektinis pasiūlymas turi būti tikslinamas, projektinio pasiūlymo vertinimo terminas pratęsiamas 10 dienų.

9. Jeigu paskelbus kvietimą teikti projektinius pasiūlymus keičiamos esminės projektų finansavimo sąlygų aprašo nuostatos, pagal kompetenciją už veiksmų programos priemonę atsakinga ministerija (toliau – atsakinga ministerija) apie šiuos keitimus raštu informuoja Vidaus reikalų ministeriją, kuri atitinkamai raštu informuoja regiono plėtros tarybas. Jei atsakinga ministerija informuodama apie esminių projektų finansavimo sąlygų aprašo nuostatų pakeitimą kartu nurodo, kad turi būti sustabdytas projektinių pasiūlymų priėmimas ir (arba) projektinių pasiūlymų vertinimas, Regioninės plėtros departamento atitinkamos apskrities skyrius apie projektinių pasiūlymų priėmimo ir (arba) projektinių pasiūlymų vertinimo sustabdymą raštu informuoja savivaldybių institucijas.

10. Atsakingai ministerijai per SFMIS2014 informavus apie pakeistą projektų finansavimo sąlygų aprašą, Regioninės plėtros departamento atitinkamos apskrities skyrius, atsižvelgdamas į projektų finansavimo sąlygų aprašo pakeitimus, ne vėliau kaip per 10 dienų patikslina kvietimą teikti projektinius pasiūlymus, atnaujina projektinių pasiūlymų vertinimą, apie tai raštu informuoja savivaldybių institucijas. Jei projektinio pasiūlymo vertinimas buvo sustabdytas Regioninės plėtros departamento atitinkamos apskrities skyrius paprašo savivaldybių institucijų per nustatytą terminą, kuris negali būti trumpesnis nei 30 dienų, pateikti patikslintą projektinį pasiūlymą.

11. Regioninės plėtros departamento atitinkamos apskrities skyrius, įvertinęs regiono savivaldybės institucijos pateiktą projektinį pasiūlymą užpildo projektinio pasiūlymo dėl regiono projekto įgyvendinimo vertinimo išvados (toliau – projektinio pasiūlymo vertinimo išvada) formą (Aprašo 2 priedas) ir ją patvirtina.

12. Regioninės plėtros departamento atitinkamos apskrities skyrius, apibendrindamas regiono savivaldybių institucijų pateiktą (-us) projektinį (-ius) pasiūlymą (-us), iš projekto (-ų), atitinkančio (-ių) visus Aprašo 7 punkte nustatytus kriterijus, sudaro regiono projektų sąrašo projektą 2014–2020 metų finansavimo laikotarpiui, užpildydamas regiono projektų sąrašo formą, patvirtintą Lietuvos Respublikos finansų ministro 2014 m. birželio 27 d. įsakymu Nr. 1K-199 „Dėl 2014–2020 m. Europos Sąjungos fondų investicijų veiksmų programos administravimo taisyklių įgyvendinimo“.

13. Regionų projektų sąrašai turi būti sudaromi atsižvelgiant į Projektų administravimo ir finansavimo taisyklių 48 ir 51 punktuose nustatytus reikalavimus ir projektų finansavimo sąlygų apraše regionams nustatytas siektinas tarpines ir galutines stebėsenos rodiklių reikšmes.

14. Regioninės plėtros departamento atitinkamos apskrities skyrius regiono projektų sąrašo projektą, išspausdintą iš SFMIS2014, pateikia regiono plėtros tarybai svarstyti ir tvirtinti. Kartu su regiono projektų sąrašo projektu regiono plėtros tarybai pateikiami:

14.1. projektinių pasiūlymų, kurie vertinimo metu buvo įvertinti, kaip neatitinkantys Aprašo 7 punkte nustatytų kriterijų, projektinių pasiūlymų dėl regionų projektų įgyvendinimo vertinimo išvadų skenuotos kopijos;

14.2. Projektų administravimo ir finansavimo taisyklių 48 punkte keliamų reikalavimų ir atitikties projektų finansavimo sąlygų apraše regionams nustatytoms siektinoms tarpinėms ir galutinėms stebėsenos rodiklių reikšmėms tenkinimo vertinimą, parengtą vadovaujantis regiono plėtros tarybai pateiktais projektiniais pasiūlymais;

14.3. kiti regiono plėtros tarybos darbo reglamente nustatyti ir (ar) klausimo dėl regiono projektų sąrašo sudarymo svarstymui reikalingi dokumentai.

15. Regiono plėtros taryba artimiausiame posėdyje, bet ne vėliau kaip per 25 dienas nuo regiono projektų sąrašo projekto gavimo dienos, vadovaudamasi strateginio planavimo dokumentais, nurodytais projektų finansavimo sąlygų apraše, regiono plėtros planu, veiksmų programa, jos priedu, priemonių įgyvendinimo planu, Veiksmų programos stebėsenos komiteto patvirtintais specialiaisiais projektų atrankos kriterijais, Projektų administravimo ir finansavimo taisyklėmis, projektų finansavimo sąlygų aprašu, svarsto regiono projektų sąrašo projektą ir savo sprendimu tvirtina jį 2014–2020 metų finansavimo laikotarpiui kiekvienai priemonei.

16. Regiono projektų sąrašas sudaromas kaupiamuoju būdu, t. y. regiono projektų sąrašas sudaromas ne visam pagal priemonę skirtam ES fondų lėšų regiono limitui iš karto, o dalimis, atsižvelgiant į regiono plėtros plane nustatytus terminus. Regiono projektų sąrašas turi atitikti Projektų administravimo ir finansavimo taisyklių 48 ir 51 punktuose nustatytus reikalavimus. Patvirtintame regiono projektų sąraše esančių visų regiono projektų biudžetų ES fondų lėšų suma turi neviršyti ES fondų lėšų regionui limito, nustatyto projektų finansavimo sąlygų apraše.

17. Regiono projektų sąrašas visam pagal priemonę skirtam ES fondų lėšų regiono limitui turi būti sudarytas iki 2018 m. gruodžio 31 d., jei projektų finansavimo sąlygų apraše nenurodyta ankstesnė data.

18. Regiono plėtros tarybai patvirtinus regiono projektų sąrašą, Regioninės plėtros departamentas ne vėliau kaip per 7 dienas suveda informaciją apie regiono projektų sąrašą į SFMIS2014 ir įkelia į SFMIS2014 skenuotą regiono plėtros tarybos sprendimo, kuriuo patvirtintas regiono projektų sąrašas, patvirtinto regiono projektų sąrašo kopijas, susijusių projektinių pasiūlymų ir jų priedų bei projektinių pasiūlymų vertinimo išvadų kopijas. Taip pat per SFMIS2014 apie šį sąrašą informuoja įgyvendinančiąją instituciją, atsakingą ministeriją ir Vidaus reikalų ministeriją bei paskelbia šį sąrašą interneto svetainėje www.esinvesticijos.lt.

**III SKYRIUS**

**REGIONŲ PROJEKTŲ SĄRAŠŲ KEITIMAS**

19. Regiono projektų sąrašas gali būti keičiamas šiais būdais:

19.1. išbraukiant regionų projektus ir (arba) įrašant naujus projektus;

19.2. keičiant projekto informaciją, pateikiamą patvirtintame regiono projektų sąraše.

20. Regiono projektų sąrašas keičiamas pagal Aprašo 19.1. papunktį esant bent vienai iš išvardytų sąlygų:

20.1. pareiškėjui nusprendus nebeteikti paraiškos įgyvendinančiajai institucijai ir apie savo sprendimą raštu informavus savivaldybės instituciją ir įgyvendinančiąją instituciją;

20.2. pareiškėjo prašymu nutraukus projekto, esančio regiono projektų sąraše, paraiškos vertinimą, kai pareiškėjas nusprendžia pakartotinai nebeteikti paraiškos įgyvendinančiajai institucijai ir apie savo sprendimą raštu informavus savivaldybės instituciją;

20.3 atsakingai ministerijai pripažinus sprendimą dėl projekto, esančio regiono projektų sąraše, finansavimo netekusiu galios;

20.4. paaiškėjus, kad lieka neišnaudotas ES fondų lėšų regionui limitas ir (arba) atsakingai ministerijai pakeitus regionams skirtas ES fondų lėšas, nustatytas projektų finansavimo sąlygų apraše;

20.5. Vidaus reikalų ministerijai arba atsakingai ministerijai nustačius, kad regiono projektas neatitinka Projektų administravimo ir finansavimo taisyklių 49 punkto nuostatų ir pasiūlius tokį projektą iš regiono projektų sąrašo išbraukti, jei regiono plėtros taryba, įvertinusi siūlymo priežastis, jam pritaria;

20.6. jei pareiškėjas nesilaiko Aprašo 22.4 papunktyje nustatytų terminų.

20.7. atsakingai ministerijai priėmus sprendimą nefinansuoti projekto;

20.8. pasikeitus regiono plėtros plano ir (ar) integruotos teritorijos vystymo programos (jei reikalavimas, kad projektas atitiktų integruotos teritorijos vystymo programos veiksmų plano nuostatas nustatytas projektų finansavimo sąlygų apraše) tikslams ir (ar) jų įgyvendinimo projektams / veiksmams (taikoma regiono projektams, kurių paraiškos įgyvendinančiajai institucijai nėra pateiktos);

20.9. įgyvendinančiajai institucijai atmetus paraišką jos vertinimo metu esant Projektų administravimo ir finansavimo taisyklių 122, 1221, 133, 136 ir 138 punktuose nustatytiems pagrindams.

21. Kai, esant Aprašo 20 punkte nurodytoms sąlygoms, į regiono projektų sąrašą planuojama įtraukti naują (-us) projektą (-us), suėjus Aprašo 5 punkte nustatytam projektinių pasiūlymų pateikimo terminui, regiono plėtros taryba raštu kreipiasi į atsakingą ministeriją dėl sutikimo panaudoti nepanaudotą ES fondų lėšų regionui limito dalį regiono projektams finansuoti. Regiono plėtros tarybai gavus atsakingos ministerijos sutikimą bei siūlomą nustatyti projektinių pasiūlymų pateikimo terminą, Regioninės plėtros departamento atitinkamos apskrities skyrius patikslina kvietime teikti projektinius pasiūlymus nurodytą projektinių pasiūlymų pateikimo terminą. Naujai pateikti projektiniai pasiūlymai vertinami ir regiono projektų sąrašo projektas parengiamas vadovaujantis Aprašo II skyriuje nustatyta tvarka. Tokie projektai į regionų projektų sąrašą įrašomi iki 2020 m. birželio 1 d., jei projektų finansavimo sąlygų apraše ar ministerijos rašte nenurodytas ankstesnis terminas.

22. Regiono projektų sąrašas keičiamas pagal Aprašo 19.2 papunktį esant bent vienai iš išvardytų sąlygų:

22.1. regiono plėtros tarybai priėmus sprendimą tenkinti savivaldybės institucijos pateiktą prašymą dėl regiono projektų sąraše projektui skirtų lėšų padidinimo pagal Projektų administravimo ir finansavimo taisyklių 1222.3 papunkčio ir 20 skirsnio nuostatas.

22.2. projekto sutartyje pakeitus tinkamų finansuoti išlaidų sumą ar jos paskirstymą pagal finansavimo šaltinius;

22.3. baigus įgyvendinti projektą (įgyvendinančiajai institucijai patvirtinus galutinį mokėjimo prašymą) pagal faktiškai patirtas ir projektui įgyvendinti išmokėtas lėšas;

22.4. kai keičiamas paraiškos pateikimo įgyvendinančiajai institucijai terminas; bendra termino pratęsimo (-ų) trukmė negali viršyti 12 mėnesių ir terminas negali būti vėlesnis nei nustatytas projektų finansavimo sąlygų apraše (jei toks terminas nustatytas);

22.6. pareiškėjui atsiėmus paraišką, nutraukus projekto, esančio regiono projektų sąraše, paraiškos vertinimą, jei pareiškėjas nusprendžia teikti paraišką įgyvendinančiajai institucijai pakartotinai ir apie savo sprendimą raštu informavus savivaldybės instituciją;

23. Kai regiono projektų sąrašas keičiamas esant Aprašo 22 punkte nustatytoms sąlygoms, projektiniai pasiūlymai nėra tikslinami, išskyrus atvejus, nustatytus Projektų administravimo ir finansavimo taisyklių 1221 punkte, 196.1 ir 196.5 papunkčiuose.

24. Esant Aprašo 20.1, 20.2, 20.8, 22.1, 22.4, 22.6, papunkčiuose išvardytoms sąlygoms, savivaldybės institucija raštu kreipiasi į regiono plėtros tarybą prašydama atitinkamai pakeisti regiono projektų sąrašą.

25. Regiono projektų sąrašas keičiamas redaguojant SFMIS2014 esantį regiono projektų sąrašą ir Aprašo 11 (jei taikoma), 14-17 punktuose ir Projektų administravimo ir finansavimo taisyklių 48 ir 51 punktuose nustatyta tvarka patvirtinant naują regiono projektų sąrašo redakciją. Patvirtinta nauja regiono projektų sąrašo redakcija paskelbiama ir apie ją informuojama Aprašo 18 punkte nustatyta tvarka.

26. Regiono projektų sąrašas keičiamas taip, kad regiono projektų sąraše esančių regiono projektų biudžetų ES fondų lėšų suma neviršytų paramos regionui limito ir pakeistas regiono projektų sąrašas atitiktų Projektų administravimo ir finansavimo taisyklių 48 punkte nustatytus reikalavimus.

**IV SKYRIUS**

**PAKARTOTINIS PROJEKTINIŲ PASIŪLYMŲ VERTINIMAS**

27. Projektinis pasiūlymas vertinamas pakartotinai esant Projektų administravimo ir finansavimo taisyklių 1222 punkte nurodytiems esminiams paraiškos pakeitimams.

28. Regioninės plėtros departamento atitinkamos apskrities skyrius, gavęs Projektų administravimo ir finansavimo taisyklių 1221 punkte nurodytą įgyvendinančiosios institucijos kreipimąsi su informacija apie nustatytus esminius paraiškos pakeitimus (toliau ‒ kreipimasis), per 5 dienas nuo kreipimosi gavimo, kreipiasi į savivaldybės instituciją su prašymu pateikti patikslintą atsižvelgus į esminius paraiškos pakeitimus projektinį pasiūlymą ir patikslintą investicijų projektą (jei taikoma).

29. Savivaldybės institucijos pateiktas projektinis pasiūlymas patikslintas atsižvelgus į esminius paraiškos pakeitimus vertinamas Aprašo 7–8 punktuose nustatyta tvarka.

30. Įvertinęs projektinį pasiūlymą, patikslintą atsižvelgus į esminius paraiškos pakeitimus, Regioninės plėtros departamento atitinkamos apskrities skyrius parengia projektinio pasiūlymo vertinimo išvadą ir pateikia ją įgyvendinančiajai institucijai.

31. Jei įvertinus projektinį pasiūlymą patikslintą atsižvelgus į esminius paraiškos pakeitimus nustatoma, kad regiono projektų sąrašas neturi būti keičiamas, Regioninės plėtros departamentas įkelia į SFMIS2014 šio projektinio pasiūlymo, jo priedų, išvados dėl projektinio pasiūlymo, patikslinto atsižvelgus į esminius paraiškos pakeitimus kopijas 2014–2020 metų Europos Sąjungos struktūrinių fondų posistemio naudojimo taisyklėse, patvirtintose Lietuvos Respublikos finansų ministro 2014 m. gruodžio 31 d. įsakymu Nr. 1K-511 „Dėl 2014–2020 metų Europos Sąjungos struktūrinių fondų posistemio naudojimo taisyklių patvirtinimo“ nustatyta tvarka.

32. Jei įvertinus projektinį pasiūlymą, patikslintą atsižvelgus į esminius paraiškos pakeitimus, nustatoma, kad turi būti keičiamas regiono projektų sąrašas, Regioninės plėtros departamento atitinkamos apskrities skyrius inicijuoja regiono projektų sąrašo keitimą Aprašo 14–17 ir 25–26 punktuose nustatyta tvarka. Pakeistas regiono projektų sąrašas skelbiamas Aprašo 18 punkte nustatyta tvarka.

33. Jei projektinis pasiūlymas patikslintas atsižvelgus į esminius paraiškos pakeitimus neatitinka bent vieno iš Aprašo 7 punkte nustatytų reikalavimų, regiono projektų sąrašas nėra keičiamas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iš Europos Sąjungos struktūrinių fondų lėšų bendrai finansuojamų regionų projektų atrankos tvarkos aprašo

1 priedas

(Projektinio pasiūlymo dėl regiono projekto įgyvendinimo forma)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(savivaldybės vykdomosios institucijos, teikiančios projektinį pasiūlymą, pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(priemonės, kurios sąrašui sudaryti teikiamas projektinis pasiūlymas dėl regiono projekto įgyvendinimo,

pavadinimas ir kodas)

**PROJEKTINIS PASIŪLYMAS DĖL REGIONO PROJEKTO ĮGYVENDINIMO**

\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_

(data)

|  |  |
| --- | --- |
| **Projekto pavadinimas** | *(Galimas simbolių skaičius – 150)* |

**1. Projekto pareiškėjo duomenys**

|  |  |
| --- | --- |
| **Pavadinimas, kodas** | *(Galimas pavadinimo ženklų skaičius – 140)* |
| **Kontaktai (adresas, telefonas, faksas, el. p. adresas)** |  |
| **Vadovas / Atsakingas asmuo (vardas ir pavardė, pareigos, tel., faks., el. p. adresas)** |  |
| **Kontaktinis asmuo (vardas ir pavardė, pareigos, tel., faks., el. p. adresas)** |  |

**2. Duomenys apie projekto partnerį**

|  |  |
| --- | --- |
| **Ar projektas turipartnerį (-ius)** | 🞏 taip🞏 ne *(jeigu pažymima „ne“, kita lentelė nepildoma)* |

|  |  |  |
| --- | --- | --- |
| **Partnerio Nr. (...) rekvizitai** | Pavadinimas |  |
| Kodas |  |

**3. Projekto aprašymas (santrauka)**

|  |
| --- |
| **Trumpas projekto esmės aprašymas** |
| *(Galimas ženklų skaičius – 1000)* |
| Projekto atitiktis:1) 2014–2020 metų Europos Sąjungos fondų investicijų veiksmų programai (toliau – Veiksmų programa) (projekto tikslai ir uždaviniai atitinka bent vieną Veiksmų programos prioriteto konkretų uždavinį);2) regiono plėtros planui (nurodant regiono plėtros plano tikslą, įgyvendinimo uždavinį, priemonę irprojektą);3) projektų finansavimo sąlygų apraše nurodytiems nacionalinio strateginio planavimo dokumentams;4) Veiksmų programos stebėsenos komiteto patvirtintiems specialiesiems projektų atrankos kriterijams;5) integruotai teritorijos vystymo programai, jei projektas prisideda prie Integruotos teritorijos vystymo programos įgyvendinimo (nurodant atitiktį konkrečiam integruotos teritorijos vystymo programos veiksmų plano tikslui, uždaviniui ir veiksmui). |
|  |
| Projekto atitiktis projektų parengtumo sąlygoms, nustatytoms projektų finansavimo sąlygų apraše (atlikti parengiamieji projekto darbai iki projektinio pasiūlymo dėl regiono projekto įgyvendinimo (toliau – projektinis pasiūlymas) pateikimo bei darbai, kurie bus atlikti iki projekto paraiškos pateikimo įgyvendinančiajai institucijai datos, bei data, kada planuojama tokius darbus atlikti) |
| *Pildoma tuo atveju, jei projektų finansavimo sąlygų apraše numatyti projektų parengtumo reikalavimai. Galimas ženklų skaičius – 600.*“ |

**4. Projekto tikslas, uždavinys (-iai), veikla (-os), fiziniai rodikliai**

|  |
| --- |
| **Projekto tikslas:** *(Nurodomas projekto tikslas. Galimas simbolių skaičius – 300. Nurodyti privaloma.)* |
| **Projekto uždavinys** | **Planuojamos projekto veiklos pavadinimas** | **Planuojamos projekto veiklos aprašymas** | **Fiziniai rodikliai** |
| 1 | 2 | 3 | 4 |
| *Detalizuojamas projekto tikslas per aprašomus uždavinius. Kiekvienas uždavinys nurodomas atskiroje eilutėje.* *Galimas simbolių skaičius – 450.**Nurodyti privaloma.* | *Nurodomos projekto veiklos. Kiekviena veikla nurodoma atskiroje eilutėje.**Galimas simbolių skaičius – 400. Nurodyti privaloma.**Prie vieno projekto uždavinio galima nurodyti ir kelias planuojamas projekto veiklas.* | *Aprašoma kiekviena projekto veikla, ją pagrindžiant. Galimas simbolių skaičius – 10 000.* | *Nurodomi fizinių rodiklių pavadinimai, siektinos reikšmės ir mato vienetai. Galimas simbolių skaičius – 220.* |
| 1. | 1.1. – *nurodoma konkreti veikla uždaviniui pasiekti* | *Pateikiamas nurodytos konkrečios veiklos aprašymas, ją pagrindžiant.* | *Nurodomas įgyvendinus konkrečią veiklą planuojamas pasiekti fizinis rodiklis.* |
|  | 1.2. *nurodoma konkreti veikla uždaviniui pasiekti* | *Pateikiamas nurodytos konkrečios veiklos aprašymas, ją pagrindžiant.* | *Nurodomas įgyvendinus konkrečią veiklą planuojamas pasiekti fizinis rodiklis.* |
| 2. | 2.1. |  |  |
| (...) |  |  |  |

**5. Stebėsenos rodikliai[[1]](#footnote-1)**

|  |  |  |
| --- | --- | --- |
| **Rodiklio pavadinimas** | **Rodiklio matavimo vnt.** | **Planuojama rodiklio reikšmė** |
| **Produkto rodikliai** |
| *Projektų finansavimo sąlygų apraše nurodyti stebėsenos produkto rodikliai.*  | *Nurodomas rodiklio matavimo vienetas, pvz.: kilometras (km), valandos (h) ir pan.* | *Nurodoma vykdant projektą numatomo pasiekti rodiklio reikšmė.*  |
| **Rezultato rodikliai** |
| *Projektų finansavimo sąlygų apraše nurodyti stebėsenos rezultato rodikliai.*  | *Nurodomas rodiklio matavimo vienetas, pvz.: procentas (proc.).* | *Nurodoma vykdant projektą numatomo pasiekti rodiklio reikšmė.*  |

**6. Preliminarus projekto biudžetas**

|  |  |  |  |
| --- | --- | --- | --- |
| **Išlaidų kategorijos Nr.** | **Išlaidų kategorijos pavadinimas** | **Planuojama projekto išlaidų suma, Eur**  | **Išlaidų pagrindimas, priskyrimas projekto veikloms, nurodytoms projektinio pasiūlymo 4 punkte**  |
| 1 | 2 | 3 | 4 |
| **1.** | **Žemė** |  |  |
| **2.** | **Nekilnojamasis turtas** |  |  |
| **3.** | **Statyba, rekonstravimas, remontas ir kiti darbai** |  |  |
| **4.** | **Įranga, įrenginiai ir kt. turtas** |  |  |
| **5.** | **Projekto vykdymas** |  |  |
| **6.** | **Informavimas apie projektą**  |  |  |
| **7.** | **Netiesioginės išlaidos ir kitos išlaidos pagal vienodo dydžio normą** |  |  |
| **Iš viso:** |  |  |

**7. Projekto išlaidų finansavimo šaltiniai**

|  |  |
| --- | --- |
| **Finansavimo šaltinio pavadinimas** | **Suma, eurais** |
| 1 | 2 |
| **1. Prašomos skirti lėšos** | *1.1+1.2 Nurodoma prašoma skirti projekto finansavimo lėšų suma.*  |
| **1.1. Europos Sąjungos (toliau - ES) struktūrinių fondų lėšos** | *Nurodoma prašoma skirti ES struktūrinių fondų lėšų suma.* |
| **1.2. Lietuvos Respublikos valstybės biudžeto (bendrojo finansavimo) lėšos** | *Nurodoma prašoma skirti Lietuvos Respublikos valstybės biudžeto lėšų suma.* |
| **2. Pareiškėjo ir partnerio (-ių) lėšos** | *Nurodoma lėšų suma, kurią užtikrins pareiškėjas.*  |
| **2.1. Viešosios lėšos** | *2.1.1+2.1.2+2.1.3 Nurodoma lėšų suma, kurią užtikrins pareiškėjas iš Lietuvos Respublikos valstybės biudžeto, savivaldybių biudžeto ar kitų viešųjų lėšų šaltinių.*  |
| **2.1.1. Lietuvos Respublikos valstybės biudžeto lėšos** | *Nurodoma lėšų suma, kurią užtikrins pareiškėjas ir kurios šaltinis yra Lietuvos Respublikos valstybės biudžetas.* |
| **2.1.2. Savivaldybių biudžeto lėšos** | *Nurodoma lėšų suma, kurią užtikrins pareiškėjas ir kurios šaltinis yra savivaldybių biudžeto lėšos.* |
| **2.1.3. Kiti viešųjų lėšų šaltiniai** | *Nurodoma lėšų suma, kurią užtikrins pareiškėjas ir kurios šaltinis yra kiti viešųjų lėšų šaltiniai (pvz., Užimtumo fondo, valstybės įmonių lėšos, kitų juridinių asmenų, kurie yra perkančiosios organizacijos, nurodytos Lietuvos Respublikos viešųjų pirkimų įstatymo 4 straipsnio 1 dalies 1–3 punktuose, lėšos).*  |
| **2.2. Privačios lėšos** | *2.2.1+2.2.2 nurodoma lėšų suma, kurią užtikrins pareiškėjas iš nuosavų lėšų ar kitų lėšų šaltinių.*  |
| **2.2.1. Nuosavos lėšos** | *Nurodoma lėšų suma, kurią užtikrins pareiškėjas ir kurios šaltinis yra nuosavos lėšos.*  |
| **2.2.2. Kiti lėšų šaltiniai** | *Nurodoma lėšų suma, kurią užtikrins pareiškėjas ir kurios šaltinis yra kiti lėšų šaltiniai, pvz., banko paskola.*  |
| **3. Iš viso** | *1+2 Nurodoma bendra projekto išlaidų suma. 1 ir 2 punktų suma turi sutapti su bendra išlaidų suma, nurodyta projektinio pasiūlymo dalyje „Projekto biudžetas“.* |

**8. Projekto įgyvendinimo laikotarpis**

|  |  |
| --- | --- |
| **Preliminari projekto pradžios data ir įgyvendinimo trukmė mėnesiais**  | *Nurodoma planuojama preliminari projekto pradžia mėnesio tikslumu ir mėnesių skaičius, kiek laiko planuojama įgyvendinti projektą.* |

9. Projektinio pasiūlymo priedai:

|  |  |  |
| --- | --- | --- |
| **Eil. Nr.** | **Priedo pavadinimas** | **Priedo lapų skaičius** |
| 1. |  |  |
| 2. |  |  |
| (...)“ |  |  |

**10. Duomenys apie kitas su projektu susijusias lėšas, gautas / gaunamas iš ES struktūrinių fondų, tarptautinio bendradarbiavimo programų, Lietuvos Respublikos valstybės / savivaldybių biudžetų finansuojamų programų**

|  |  |  |  |
| --- | --- | --- | --- |
| **Susijusio projekto pavadinimas** | **Finansavimo lėšų šaltinis (ES struktūrinis fondas, tarptautinio ir teritorinio bendradarbiavimo programa, Lietuvos Respublikos valstybės biudžetas, Valstybės investicijų programa, kita)**  | **Finansavimo suma, eurais** | **Sąsaja su projektu, dėl kurio teikiamas projektinis pasiūlymas** |
|  |  |  |  |

Pažymiu, kad projekte numatomos įgyvendinti veiklos, kurioms prašoma skirti ES struktūrinių fondų ir Lietuvos Respublikos valstybės/savivaldybių biudžeto lėšų, nebuvo, nėra ir nebus finansuojamos iš kitų šaltinių, jei teikiamas projektas bus įtrauktas į \_\_\_\_\_\_\_\_\_\_\_\_\_\_\_\_\_\_\_\_regiono projektų sąrašą.

**11. Projekto paraiškos rengimas**

|  |  |
| --- | --- |
| **Projekto paraiškos pateikimo įgyvendinančiajai institucijai terminas**  | *Nurodoma data (metai, mėnuo, diena), kada planuojama pateikti projekto paraišką įgyvendinančiajai institucijai* |

**(Pareigų pavadinimas) (Parašas) (Vardas ir pavardė)**

Iš Europos Sąjungos struktūrinių fondų lėšų bendrai finansuojamų regionų projektų atrankos tvarkos aprašo

2 priedas

(Projektinio pasiūlymo dėl regiono projekto įgyvendinimo vertinimo išvados forma)

|  |
| --- |
| **Regioninės plėtros departamento prie Vidaus reikalų ministerijos \_\_\_\_\_\_\_\_\_\_\_\_\_\_\_\_\_\_\_\_\_ skyrius** |
|  |

**PROJEKTINIO PASIŪLYMO DĖL REGIONO PROJEKTO ĮGYVENDINIMO VERTINIMO IŠVADA[[2]](#footnote-2)**

\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_

(vieta)

**1. Projektinio pasiūlymo dėl regiono projekto įgyvendinimo (toliau – projektinis pasiūlymas) duomenys**

|  |  |
| --- | --- |
| **Projektiniame pasiūlyme nurodyto projekto (toliau – projektas) pavadinimas** |  |
| **Savivaldybės vykdomosios institucijos, pateikusios projektinį pasiūlymą, pavadinimas** |  |
| **Pareiškėjo pavadinimas** |  |
| **Preliminari projekto tinkamų finansuoti išlaidų suma (eurais)** |  |
| **2014-2020 metų Europos Sąjungos fondų investicijų veiksmų programos (toliau – Veiksmų programa) prioriteto įgyvendinimo priemonės pavadinimas ir numeris** |  |
| **Projektinio pasiūlymo gavimo data ir registravimo numeris** | *(Įrašoma raštu gauto projektinio pasiūlymo data, kuri turi būti vėlesnė nei projektų finansavimo sąlygų aprašo patvirtinimo data. Registravimo numeris įrašomas Regioninės plėtros departamento prie Vidaus reikalų ministerijos vidaus procedūrose nustatyta tvarka.)* |

**2. Projektinio pasiūlymo įvertinimas**

|  |  |  |  |
| --- | --- | --- | --- |
| **Nr.** | **Vertinimo aspektas** | **Taip / Ne / Netaikoma** | **Pastabos / paaiškinimai****(***Nurodomas pasirinkto vertinimo „Taip/ne/Netaikoma“ pagrindimas, taip pat dokumentai, kurie buvo peržiūrėti siekiant įvertinti konkretų vertinimo aspektą)* |
| 2.1. | Projekto tikslai ir uždaviniai atitinka bent vieną Veiksmų programos prioriteto konkretų uždavinį ir siekiamą rezultatą. |  |  |
| 2.2 | Projektas atitinka regiono plėtros plano nuostatas. |  |  |
| 2.3 | Projektas atitinka integruotos teritorijos vystymo programos veiksmų plano nuostatas. |  |  |
| 2.4. | Projektas atitinka projektų finansavimo sąlygų apraše nurodyto (-ų) strateginio planavimo dokumento (-ų) nuostatas. |  |  |
| 2.5. | Projektas atitinka specialiuosius projektų atrankos kriterijus. |  |  |
| 2.6. | Projekto parengtumas atitinka projektų finansavimo sąlygų apraše nustatytus reikalavimus arba gali tenkinti tokį reikalavimą suėjus paraiškos pateikimo terminui. |  | *(Jei projekto parengtumas neatitinka nurodyto reikalavimo, susijusio su dokumentų, kurie teikiami su projektiniu pasiūlymu, parengimu, žymima „Ne“;**Jei projekto parengtumas neatitinka nurodyto reikalavimo, susijusio su dokumentų, kurie teikiami su paraiška parengimu, bet gali tenkinti tokį reikalavimą suėjus paraiškos* *pateikimo terminui, papildomai nurodoma, kokia sąlyga turi būti nurodyta regiono projektų sąraše, jei projektą rekomenduojama įtraukti į sąrašą.). Šis vertinimo aspektas netaikomas vertinant projektinį pasiūlymą Aprašo IV skyriuje nurodytais atvejais****.*** |
| 2.7.  | Projekto įgyvendinimo alternatyvos pasirinkimas pagrįstas sąnaudų ir naudos analizės rezultatais: *(Atitiktis šiam vertinimo aspektui vertinama vadovaujantis Investicijų projektų, kuriais siekiama gauti finansavimą iš Europos Sąjungos struktūrinės paramos ir (ar) valstybės biudžeto lėšų, rengimo metodika (toliau – Investicijų projektų rengimo metodika), Optimalios projekto įgyvendinimo alternatyvos pasirinkimo kokybės vertinimo metodika (toliau – Kokybės metodika), kurios skelbiamos Europos Sąjungos struktūrinių fondų svetainėje www.esinvesticijos.lt ir projektų finansavimo sąlygų aprašu.**Kai projektas įgyvendinamas viešojo ir privataus sektorių partnerystės būdu, vertinama atsižvelgiant į viešosios įstaigos Centrinės projektų valdymo agentūros pateiktą vertinimo išvadą dėl partnerystės ar koncesijos socialinės ir ekonominės naudos.* |  | *Vertinant atitiktį šiam aspektui perkeliama informacija iš vertinimo metu užpildyto Investicijų projektų rengimo metodikos 9 priedo.* |
| 2.7.1. projekto įgyvendinimo alternatyvoms įvertinti naudojamos pajamų, sąnaudų, finansavimo šaltinių, sukuriamos naudos ir kitos prielaidos yra pagrįstos; |  |  |
| 2.7.2. projekto įgyvendinimo alternatyvoms įvertinti naudojamas vienodas pagrįstos trukmės analizės laikotarpis; |  |  |
| 2.7.3. projekto įgyvendinimo alternatyvoms įvertinti naudojama vienoda pagrįsto dydžio diskonto norma; |  |  |
| 2.7.4. optimali projekto įgyvendinimo alternatyva pasirinkta pagal projekto įgyvendinimo alternatyvų finansinių ir (arba) ekonominių rodiklių (grynosios dabartinės vertės, vidinės grąžos normos, naudos ir sąnaudų santykio) reikšmes; |  | *Įsitikinama, kad optimali projekto įgyvendinimo alternatyva pasirinkta pagal didžiausią ekonominės grynosios dabartinės vertės reikšmę (kuri turi būti didesnė nei 0), palyginus ekonominį naudos ir išlaidų santykį (kuris turi būti didesnis už 1) bei ekonominę vidinę grąžos normą (kurios reikšmė visais atvejais turi būti didesnė už naudojamą socialinę diskonto normą).* |
| 2.7.5. pasirinktai projekto įgyvendinimo alternatyvai realizuoti nėra žinomų teisinių, techninių ir socialinių apribojimų. |  |  |
| 2.8. | Projekto įgyvendinimo alternatyvos pasirinkimas pagrįstas sąnaudų efektyvumo rodikliu. (*Šis vertinimo aspektas taikomas projektams, kuriems netaikomas projektinio pasiūlymo vertinimo išvados 2.7 papunktyje nurodytas vertinimo aspektas.**Atitiktis šiam vertinimo aspektui vertinama vadovaujantis Investicijų projektų rengimo metodika, Kokybės metodika ir projektų finansavimo sąlygų aprašu.**Kai projektas įgyvendinamas viešojo ir privataus sektorių partnerystės būdu, vertinama atsižvelgiant į viešosios įstaigos Centrinės projektų valdymo agentūros pateiktą vertinimo išvadą dėl partnerystės ar koncesijos socialinės ir ekonominės naudos* |  | *Vertinant atitiktį šiam aspektui perkeliama informacija iš vertinimo metu užpildyto Investicijų projektų rengimo metodikos 9 priedo.* |
| 2.9. | Projekto veiklos atitinka projektų finansavimo sąlygų apraše numatytas remiamas veiklas. |  | *Šis vertinimo aspektas netaikomas vertinant projektinį pasiūlymą Aprašo IV skyriuje nurodytais atvejais.* |
| 2.10. | Projektas atitinka veiklų kompleksiškumo reikalavimą *(taikoma, jei toks reikalavimas numatytas projektų finansavimo sąlygų apraše).* |  | *Šis vertinimo aspektas netaikomas vertinant projektinį pasiūlymą Aprašo IV skyriuje nurodytais atvejais.* |
| 2.11. | Projekte nėra nustatyta dvigubo tos pačios veiklos tų pačių išlaidų finansavimo rizika.  |  | *(taip – jei projekte nėra nustatyta dvigubo tos pačios veiklos tų pačių išlaidų finansavimo rizika, ne – jei tokia rizika projekte yra nustatyta).**Šis vertinimo aspektas netaikomas vertinant projektinį pasiūlymą Aprašo IV skyriuje nurodytais atvejais.* |
| 2.12. | Pateikti visi projektinio pasiūlymo priedai, nurodyti projektų finansavimo sąlygų apraše. |  |  |

**3. Išvados dėl projektinio pasiūlymo vertinimo išvados 2 punkte nurodytiems reikalavimams atitikties**

[ ]  Projektinis pasiūlymas / patikslintas projektinis pasiūlymas atitinka visus projektinio pasiūlymo vertinimo išvados 2 punkte nustatytus reikalavimus ir gali būti įtraukiamas į regiono projektų sąrašą.

[ ]  Projektinis pasiūlymas / patikslintas projektinis pasiūlymas neatitinka bent vieno iš projektinio pasiūlymo vertinimo išvados 2 punkte nustatytų reikalavimų, t. y. \_\_\_\_\_\_\_\_\_\_\_\_(*nurodoma, kurių reikalavimų neatitinka*), ir negali būti įtraukiamas į regiono projektų sąrašą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(vertintojo (-ų) vardas (-ai), pavardė (-ės)[[3]](#footnote-3)) (parašas)

**4. Išvados tvirtinimas**

[ ]  Pritarti vertintojo išvadai

[ ]  Nepritarti vertintojo išvadai

|  |  |
| --- | --- |
| **Pastabos** | *(nurodomos pastabos arba nustatyti trūkumai)* |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(išvadą tvirtinančio asmens vardas, pavardė) (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Visoje lentelėje galimas įrašyti maksimalus ženklų skaičius – 1000. [↑](#footnote-ref-1)
2. Šią išvadą Regioninės plėtros departamento prie Vidaus reikalų ministerijos atitinkamas teritorinis skyrius teikia įgyvendinančiajai institucijai per 2014–2020 metų ES struktūrinių fondų posistemį (toliau – SFMIS2014), jei yra funkcinės galimybės, arba raštu.

Įgyvendinančioji institucija, vertindama projekto tinkamumą finansuoti, remiasi šia išvada, pildydama atitinkamus tinkamumo finansuoti vertinimo lentelės, patvirtintos Veiksmų programos prioriteto konkrečios įgyvendinimo priemonės projektų finansavimo sąlygų aprašo priede, aspektus. [↑](#footnote-ref-2)
3. Pasirašoma remiantis institucijos vidaus procedūromis [↑](#footnote-ref-3)